**«ՄԱՐՏԻՆ ՍԹԱՐ» ՍՊԸ-Ի ԿՈՂՄԻՑ ԿԱԶՄԱԿԵՐՊՎՈՂ ԳՈՎԱԶԴԱՅԻՆ ՎԻՃԱԿԱԽԱՂԻ ԿԱՆՈՆՆԵՐ**

1.1. **«ՄԱՐՏԻՆ ՍԹԱՐ»** **սահմանափակ պատասխանատվությամբ ընկերությունն** /այսուհետ՝Ընկերություն/ իր մարքեթինգային ռազմավարության շրջանակներում կազմակերպում է գովազդային վիճակախաղ՝ Ընկերության ապրանքները գովազդելու նպատակով։

1.2.Ընկերության կողմից կազմակերպվող գովազդային վիճակախաղը տարածվում է Ընկերության **«ОТ МАРТИНА»** ապրանքանիշի 3/երեք/ կգ փաթեթավորմամբ արևածաղկի տուփերի վրա։ Ֆիզիկական անձը՝գնելով **«ОТ МАРТИНА»** ապրանքանիշի 3/երեք/ կգ փաթեթավորմամբ արևածաղկի տուփ /այսուհետ՝ Ապրանք/ կարող է տուփի մեջ գտնել Ընկերության կողմից արտադրվող և/կամ ներմուծվող **«ОТ МАРТИНА»** ապրանքանիշի երեքը մեկում սուրճ, որի վրա կարող է ամրացված լինել կտրոն՝ համապատասխան շահումի վերաբերյալ նշումով։ Տվյալ Կտրոնը հանդիսանում է շահումը հաստատող միակ ապացույցը։ Շահում նշումով կտրոնը գտնելուց հետո՝ անձը Կտրոնը ներկայացնում է այն վաճառքի կետ, որտեղից ձեռք է բերել Ապրանքը, ինչպես նաև տվյալ վաճառքի կետ է ներկայացնում նաև անձը հաստատող փաստաթուղթ։ Անձին նույնականացնելուց հետո՝ համապատասխան իր շահումը հանձնվում է վերջինիս՝ տվյալ վաճառքի կետում 10 (տասը) աշխատանքային օրվա ընթացքում։ ՀՀ տարածքում շահումի առաքման հետ կապված բոլոր ծախսերը, ինչպես նաև Շահումի հետ կապված ՀՀ օրենսդրությամբ սահմանված բոլոր հարկերը և վճարները կրում է Ընկերությունը։

* 1. **«ՄԱՐՏԻՆ ՍԹԱՐ» ՍՊԸ-ի** կողմիցկազմակերպվող գովազդային վիճակախաղի ընթացքում խաղարկվելու են հետևյալ շահումները՝
* Հեծանիվներ
* Բարձրախոսներ
* Էլեկտրական թեյնիկներ
* Էլեկտրական մսաղացներ
* Բլենդերներ
* Գնդակներ
* Ինքնագլորներ
* Բաժակներ
* Վարսահարդարիչներ
* Հեռուստացույցներ
* Արդուկներ
* Փոշեկուլներ
* Անդրոիդ հեռախոսներ

1.4. Շահող կտրոնը վաճառքի կետի համապատասխան աշխատակցին ներկայացնելով՝ Անձը տալիս է իր համաձայնությունը՝ գովազդային վիճակախաղի շրջանակներում Ընկերության կողմից իր անձնական տվյալների հավաքագրմանը, օգտագործմանը և մշակմանը։

1.5. Անձնական տվյալների անվտանգությունն ապահովվում է «ՄԱՐՏԻՆ ՍԹԱՐ» ՍՊԸ-իկողմից՝ «Անձնական տվյալների պաշտպանության մասին» ՀՀ օրենքի պահանջներին համապատասխան:

1.6. Շահումով կտրոն ներկայացնող ֆիզիկական անձի գրավոր համաձայնությամբ՝ համապատասխան շահումի հանձնման ընթացքը կարող է նկարահանվել և հրապարակվել «ՄԱՐՏԻՆ ՍԹԱՐ» ՍՊԸ-իկողմից։

1.7. Սույն կանոնները տեղադրված են «ՄԱՐՏԻՆ ՍԹԱՐ» ՍՊԸ-ի<https://martinstar.am/hy/> կայքում։Ընկերությունն իրավունք ունի ժամանակ առ ժամանակ վերանայել և կատարել փոփոխություններ սույն Կանոններում, որոնք հասանելի կլինեն կայքի բոլոր այցելուների համար։